

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΕΥΡΥΤΑΝΙΑΣΔΗΜΟΣ ΚΑΡΠΕΝΗΣΙΟΥΔ/ΝΣΗ ΤΕΧΝΙΚΩΝ ΥΠΗΡΕΣΙΩΝΤΜΗΜΑ ΔΙΑΧΕΙΡΙΣΗΣ ΠΕΡΙΒΑΛΛΟΝΤΟΣ | ΕΡΓΑΣΙΑ: | ΣΥΝΤΗΡΗΣΗ ΧΩΡΩΝ ΠΡΑΣΙΝΟΥ ΔΗΜΟΥ ΚΑΡΠΕΝΗΣΙΟΥ |
|  |  | ΑΡΙΘΜ. ΜΕΛΕΤΗΣ: 8/2019ΧΡΗΣΗ: 2019-2020 |

**ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1Ο :** **Αντικείμενο συγγραφής**

Με την παρούσα προβλέπεται η ανάδειξη Αναδόχου για την: **«ΣΥΝΤΗΡΗΣΗ ΧΩΡΩΝ ΠΡΑΣΙΝΟΥ ΔΗΜΟΥ ΚΑΡΠΕΝΗΣΙΟΥ»** και αφορά την (**ΟΜΑΔΑ Α΄)** «**Συντήρηση χώρων πρασίνου αθλητικών εγκαταστάσεων», την (ΟΜΑΔΑ Β΄) «Συντήρηση χώρων πρασίνου της πόλης Καρπενησίου» και την (ΟΜΑΔΑ Γ΄) «΄Αρδευση χώρων πρασίνου αθλητικών εγκαταστάσεων και πόλης Καρπενησίου».**

Οι υποψήφιοι ανάδοχοι μπορούν να καταθέσουν την προσφορά τους είτε για το σύνολο της εργασίας είτε για την ομάδα Α είτε για την ομάδα Β είτε για την ομάδα Γ΄ εφόσον πληρούν τις προϋποθέσεις.

Ο ανάδοχος πρέπει να διαθέτει όλο το απαραίτητο προσωπικό και τον εξοπλισμό (οχήματα, εργαλεία) για την εκτέλεση των απαιτούμενων από την μελέτη εργασιών εκτός από τους μικρούς ελκυστήρες με χλοοκοπτική εξάρτηση που παραχωρεί ο Δήμος για το κούρεμα του χλοοτάπητα των γηπέδων του αθλητικού κέντρου.

**Άρθρο 2Ο** : **Ισχύουσες διατάξεις**

Για την παραπάνω υπηρεσία ισχύουν οι διατάξεις:

1. Του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (ΦΕΚ 147/8.8.2016).

2. Του N. 4013/2011 (ΦΕΚ 204 Α/15-9-2011) «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων».

3. Του Ν. 2286/1995, όπως τροποποιήθηκε και ισχύει μετά την εφαρμογή του Ν. 4412/2116.

4. Του Ν. 3861/2010 (ΦΕΚ 112 Α/13-07-10) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» κι άλλες διατάξεις».

5.Του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ 87/Α/7.6.2010).

6. Του Ν. 3463/2006 «Κύρωση του Κώδικα Δήμων και Κοινοτήτων» (ΦΕΚ 114/Α/8.6.2006), όπως αναδιατυπώθηκε με την παρ. 3 του άρθρου 22 του Ν. 3536/2007.

**Άρθρο 3Ο:** **Συμβατικά στοιχεία**

Τα συμβατικά στοιχεία κατά σειρά ισχύος είναι:

1. Η Σύμβαση
2. Η Διακήρυξη Δημοπρασίας
3. Τιμολόγιο
4. Συγγραφή Υποχρεώσεων
5. Το έντυπο Οικονομικής Προσφοράς
6. Ο Προϋπολογισμός Μελέτης
7. Η Τεχνική Περιγραφή, οι υπολογισμοί και τα λοιπά στοιχεία της Μελέτης της εργασίας

**Άρθρο 4Ο: Διάρκεια εκτέλεσης του έργου**

Η διάρκεια των εργασιών είναι (1) ένα έτος από την υπογραφή του συμφωνητικού.

**Άρθρο 5Ο: Υποχρεώσεις του εντολοδόχου**

Είναι υποχρεωμένος να συγκροτήσει τα συνεργεία διεξαγωγής της εργασίας και ευθύνεται για την ακρίβεια των στοιχείων και για την καλή και σωστή εκτέλεση της εργασίας. Το προσωπικό που θα εργαστεί πρέπει να είναι εξειδικευμένο και πεπειραμένο για το είδος της εργασίας που θα κάνει. Η επιβλέπουσα υπηρεσία δικαιούται να διατάξει την αντικατάσταση ή την άμεση αποπομπή των απειθών, ανικάνων ή μη τιμίων υπαλλήλων, εργοδηγών, τεχνιτών ή οποιουδήποτε άλλου εκ του προσωπικού του αναδόχου. Δια τις εκ δόλου ή αμελείας πράξεις τούτων κατά την εκτέλεση της εργασίας υπέχει ακέραια την ευθύνη ο ανάδοχος. Ο αριθμός του αναγκαίου προσωπικού για την εκτέλεση της εργασίας θα πρέπει να είναι ανάλογος προς την σημαντικότητα του έργου, τον όγκο των εργασιών, τα χρονικά όρια εκτελέσεως της εργασίας, τις συνθήκες εργασίας και τον τόπο εκτελέσεως. Η επιβλέπουσα αρχή δικαιούται να διατάσσει την ενίσχυση των συνεργείων του αναδόχου εάν κρίνει τούτο απαραίτητο. **Πιθανές ζημιές οι οποίες θα προξενούνται από απροσεξία του αναδόχου είναι ευθύνη δική του και οφείλει να αποκαταστήσει τις ζημιές (π.χ. σπάσιμο εκτοξευτήρων νερού) οι οποίες θα προκληθούν από την χρήση μηχανημάτων για την εκτέλεση των εργασιών είτε σε περιουσιακά στοιχεία του Δήμου είτε ιδιωτών.**

**Άρθρο 6Ο : Υποχρεώσεις του εντολέα**

Είναι υποχρεωμένος για την παροχή όλων των μέσων και στοιχείων τα οποία κρίνονται απαραίτητα για την υλοποίηση της ανατιθέμενης εργασίας.

**Άρθρο 7Ο : Ανωτέρα βία**

Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας.

Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

**Άρθρο 8Ο :Αναθεώρηση τιμών**

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες.

**Άρθρο 9Ο: Τρόπος πληρωμής**

Για την παροχή των παραπάνω υπηρεσιών η αμοιβή του εντολοδόχου καθορίζεται σε **68.670,00 €** συμπεριλαμβανομένου του ΦΠΑ 24% μείον την έκπτωση, για το διάστημα ισχύος της εντολής. Η καταβολή του ως άνω ποσού θα γίνει με την πρόοδο των εργασιών αφού προηγηθεί η παραλαβή και ο έλεγχος από την αρμόδια επιτροπή παραλαβής και ύστερα από έκδοση σχετικού δελτίου παροχής. Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη.

Όλα τα δικαιολογητικά πληρωμής ελέγχονται από τις Οικονομικές Υπηρεσίες του Δήμου.

Καμία επιπλέον αμοιβή δεν πρόκειται να αναγνωρισθεί. Οι τυχόν επιπλέον επιβαρύνσεις (για φθορές μηχανημάτων, καύσιμα κ.α.) βαρύνουν αποκλειστικά τον ανάδοχο και θα πρέπει να έχουν συνυπολογισθεί από τον ίδιο στην προσφορά του. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθ΄ όλη την διάρκεια ισχύος της εντολής.

**Άρθρο 10Ο: Φόροι, τέλη, κρατήσεις**

Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν κατά την ημέρα της δημοπρασίας.

**Άρθρο 11Ο: Επίλυση διαφορών**

Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

|  |  |  |
| --- | --- | --- |
|  | Καρπενήσι 6/02/2019 |  |
|  | Ελέγχθηκε | Θεωρήθηκε |
| Ο Συντάκτης | Ο Προϊστάμενος | Η Διευθύντρια |
|  |  |  |
|  |  |  |
| Κεφαλάς Δημήτριος | Μπαμπαλής Δημήτριος | Παπαδοπούλου Μαρία |
| Π.Ε. Γεωπόνων | Π.Ε. Πολιτικών Μηχανικών | Π.Ε. Πολιτικών Μηχανικών |